Р Е П У Б Л И К А С Р Б И Ј A

НАРОДНА СКУПШТИНА

01 Број 06-2/4-19

28. јануар 2019. године

Б е о г р а д

 **З А П И С Н И К**

**ДВАДЕСЕТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 28. ЈАНУАРА 2019. ГОДИНЕ**

Седница је почела у 13 часова и 20 минута.

Седници је председавала Маја Гојковић, председник Народне скупштине Републике Србије.

Председник је обавестила да је посебну седницу сазвала да би се Народној скупштини обратиo председник Републике Словеније, Његова Екселенција господин Борут Пахор.

Након што је, у име народних посланика и у своје име, поздравила Његову Екселенцију, господина Борута Пахора, уважене чланове делегације Републике Словеније, чланове Владе Републике Србије, као и представнике дипломатског кора у Републици Србији, замолила је Његову Екселенцију господина Борута Пахора, председника Републике Словеније, да се обрати Народној скупштини.

По завршеном обраћању, председник Народне скупштине се захвалила Његовој Екселенцији господину Боруту Пахору, председнику Републике Словеније, на обраћању Народној скупштини, а затим је закључила Двадесету посебну седницу Народне скупштине Републике Србије у Једанаестом сазиву.

Седница је закључена у 13 часова и 40 минута.

ЗАМЕНИК ГЕНЕРАЛНОГ СЕКРЕТАРА ПРЕДСЕДНИК

 Срђан Смиљанић Маја Гојковић